DH. A36.51407. SOLICITUDE DE HÉCTOR MANSILLA CARBAJAL DE MODIFI-CACIÓN DA CONCESIÓN OUTORGADA Á COMUNIDADE DE USUARIOS DE TRAÍDA DE AUGAS DE SANTA MARÍA DE PONTE SAMPAIO, NO LUGARDEMONTE AMEÁN-PONTE SAMPAIO (SANTA MARÍA), CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 31/08/2016)

A Comunidade de Usuarios de Traída de Augas de Santa María de Ponte Sampaio, con CIF G-36141646, solicita de Augas de Galicia a modificación das características da concesión outorgada con data 20/11/1986 á Comunidade de Usuarios de Traída de Augas de Santa María de Ponte Sampaio, no lugar de Monte Ameán–Vilar, parroquia de Ponte Sampaio (Santa María), Concello de Pontevedra (Pontevedra), con destino a uso doméstico. O presente anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico para a modificación solicitada. As características da modificación do aproveitamento son: Modificación da concesión co fin de adaptala á realidade actual da Comunidade, recollendo as modificacións realizadas dende o 20/11/1986, mediante a inclusión de dúas novas captacións de 2 mananciais, aumento do caudal da concesión por aumento de comuneiros, modificación do destino dos caudais a abastecmeneto da poboación co fin de incluír os centros públicos que abastece, inclusión do uso de rega e uso recreativo e construción de novo depósito de acumulación. Deste xeito, as instalacións da Comunidade de Usuarios contan con: A captación do Río Cartas, Ulló ou Pontenova, xa outorgada na concesión do 20/11/1986, que se realza na parc.6 pol.411, na marxe esquerda do río, mediante tubo de PVC situado no leito provisto de medios de filtración na entrada, que leva o caudal ata unha arqueta de confluencia situada próxima a captación, ata a que tamén chega o auga dos mananciais, na parc.9004 pol.411. Os mananciais sitúanse na parc.675 pol.411 e foron captados mediante pozos de aros prefabricados de formigón duns 4 m. de profundiade, provisto de tapa de formigón. Do M1 parte tubo de PVC cara a arqueta de captación do M2, situada próxima, continuando dende esta o caudal mediante tubo de PVC de 110 m. cara a arqueta de confluencia. Esta arqueta de confluencia tamén de aros de formigón prefabricados e uns 2,5 m. de profundiade, e dende a mesma parte a condución cara os depósitos de acumulación, mediante tubaxe de PVC de 110 a 160 mm. e uns 2,2 km de lonxitude que discorre paralela ó Río e conta con diversas arquetas de control, dispostas a intervalos de 50 e 100 m. aproximadamente. Os depósitos da Comunidade sitúanse no lugar de Monte do Castro, na parc.459 pol.414, son dous, un antigo e outro novo, e se trata de dous depósitos adosados que se atopan comunicados entre sí. Son de formigón impermeabilizado, con medias 10 x 10 x 2,5 m. e 14 x 9 x 2,2 m. respectivamente e ambos cunha capacidade duns 250 m3. O auga chega ata o depósito novo, dende o que parte a primeira rede de subministro ás vivendas e locais situadas na zona da cabeceira da rede. Ó depósito antigo chega o auga dende o novo, e dende este parte a rede xeral de condución ás vivendas e puntos de consumo, mediante tubo de PVC de 110 a 40 mm. Faise público por un prazo de vinte (20) días, que contan dende o seguinte ó da publicación deste anuncio de Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Pontevedra (quen pasado o prazo remitiranos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, a 4 de agosto do 2016.—O Xefe do Área de Autorizacións e Concesións, Cherkaouia Amundsen Skali.